Fylkeslegen venter på Ahus- rapport
Fungerende fylkeslege i Oslo og Akershus, Helge Worren, ønsker ikke å konkludere med at bemanningen kan ha ført til skader og dødsfall blant pasientene. - Vi har ikke konkludert med noe i denne saken. Vi venter nå på svar fra sykehuset og håper å få alle fakta på bordet, sier Worren. Akershus universitetssykehus (A-hus) har fått frist på seg til 15. september med å redegjøre for bemanningssituasjonen ved sykehuset.Den siste tiden har Ahus måttet tåle kritikk fra flere kanter, etter at det ble kjent at mangelen på leger og sykepleiere til tider har vært prekær og kan ha ført til fare for pasienters liv og helse. - Saken startet med at Sykepleierforeningen tok kontakt med oss fordi de mente situasjonen var alvorlig. Vi har nå gransket situasjonen i første halvdel av 2011, og ser at det kan ha vært en risiko for pasientene, sier fungerende fylkeslege i Oslo og Akershus, Helge Worren, til NTB.Pasient- og brukerombudet i Akershus, Knut Fredrik Thorne, mener situasjonen er uholdbar. Han mener at Statens helsetilsyn, fylkeslegen i Oslo og Akershus og Arbeidstilsynet bør bidra til en slik etterforskning. - Lovbruddene er mange og omfattende og har medført alvorlige skade og død for flere pasienter, sier Thorne. Fylkeslege Helge Worren på sin side sier han gjerne samarbeider dersom politiet spør om bistand. - Dersom politiet hadde kommet og spurt om hjelp ville vi selvfølgelig samarbeide, men vi har ikke nok fakta på bordet på nåværende tidspunkt, sier han.På bakgrunn av pasient - og brukerombudets bekymringer har Helse - og omsorgsdepartementet nå invitert Thorne til et møte. - Vi har invitert ham til et møte i departementet slik at han kan formidle bekymringene sine til oss, sier Tord Dale, politisk rådgiver i Helse- og omsorgsdepartementet. Han understreker at tilsynsrapporten fra fylkeslegen handler om forhold i 2011. - Sykehuset har opplyst om at de hadde en krevende bemanningsmessig situasjon, men at denne nå er bedret. Vi ser likevel alvorlig på saken, og har bedt om en orientering fra Helse sør-øst, sier Dale.Til tross for at fylkeslegen ikke ønsker å konkludere, ble konklusjonen i rapporten med bakgrunn i sykepleierbemanningen, følgende: «Vi anser at risikoen i perioder innenfor dette tidsrommet har vært så høy at den sannsynlig kan ha bidratt til uforsvarlig drift». I rapporten heter det at 20 pasienter ble betydelig skadd av behandling de fikk ved sykehuset og at ni unaturlige dødsfall ble registrert. Tre av dem skyldtes mangelfull pleieoppfølging, heter det i rapporten.
Pasientombudet krever politgransking av bemanningen på Akershus uinversitetssykehus, men fylkeslegen gjør ikke mer med saken før en rapport foreligger.